cyanic-selkie/wikianc huggingface dataset:
LGBT
Transessuales o transgenderes
Sa paràula transgender est impreada in generale comente una paràula jolly pro designare una variedade ampra de indivìduos, cumportamentos e grupos cuntzentrados a inghìriu un'inversione totale o partziale de su rolu de gènere, gasi comente a inghìriu terapias de reassignatzione fisicu-sessuale (chi podent èssere petzi ormonales o èssere relatadas cun diversos grados de alteratzione chirùrgica). Bisòngiat pigare in contu, dae chi est comunu meda inclùere custu trèmene intro de un'orientamentu sessuale cando in realidade est relaadu cun s'identidade de gènere, est a nàrrere, sas persones transgender s'intendent de unu gènere chi costumat a non currispòndere cun su sessu de naschimentu. Duncas una persone transgender si podet identificare comente a omosessuale, eterosessuale, bisessuale, o cale si siat àtera sessualidade, dae chi «transgender» no ìmplicat perunu orientamentu sessuale. Su trèmene «trans» incluet, non petzi persones transgender (persones chi sunt de su gènere contràriu a su chi ddis est assignadu), si nono puru persones no-binàrias (chi no tenent in gènere perunu, o tenent ambos, o unu gènere intre sos duos binàrios). Sende chi sas persones no-binàrias non sunt esclusivamente de su gènere chi si l'est assignadu, si las cunsìderat parte de sa comunidade T+. Sa paràula transsessuale est cunsiderada ofensiva, dae chi tenet connotatziones chi patologizant sa cunditzione.
Intersessuales
Intersessuales, rapresentados cun sa lìtera I in sa variante LGBTI podent èssere o no inclùidos in s'acrònimu LGBT e carchi comunidade intersessuale no incluet sas persones LGBT no intersexuals (mentras chi calicuna giai). S'àplicat a cuddas persones chi sunt nàschidas cun genitales o caraterìsticas sessuales segundàrias chi non sunt istados determinados comente masculinos o femininos, o chi cumbinant caraterìsticas tantis de su sessu femininu comente de su masculinu. In die de oe si refudat su trèmene ermafrodita cun custu sensu ca si cunsìderat pejoratiu e inesatu. Sa lìnia de seberu intre sas persones intersessuales e trans est fatu·fatu bella che complessa, bidu chi b'ant indivìduos chi currispondent a ambas sas classificatziones.
Muros
Muros est una bidda de 754 abitantes in sa provincia de Tathari.
Ortacesus
Ortacesus est unu comunu de 1.009 abitantes de sa tzitade metropolitana de Casteddu, in Trexenta.
Enrico Bertolino
Enrico Bertolino (Milano, 4 de triulas 1960) est unu comicu, attore e conduttore televisivu italianu.
Poi de annos de gavetta in su cabaret, ada esordidu in televisione in su 1996 in su canale Italia 7 cun s'ispettaculu Seven Show. In su 1997 debuttada in Italia 1 cun Zelig: Facciamo Cabaret e, poi 'e pagu, Ciro, il figlio di Target. De i custos programmas est diventadu finas autore e conduttore, finas a su 1999, annu in cui est passadu a sa RAI. In su 1999 in Raidue at fattu Festa di classe e pois Convenscion, ateru programma satiricu chi est duradu finas a su 2002 e poi cun ateros nomenes finas a su 2003. Est istadu ospite fissu in duas editziones de Le Iene Show.
Berlin-Mitte
Berlin-Mitte o Mitte (Berlinu Tzentru) est su distretu printzipale de Berlinu (Mitte signìficat ‘tzentru/mesu’ in tedescu). In custu distretu s'agatat in su tzentru istòricu de sa tzitade. In s'àrea si podent agatare unos de is prus logos turisticos importantes de Berlinu, comente s'Ìsula de is Museos, su Portale de Brandenburgu, sa caminera Unter den Linden, su Casteddu de Berlinu, sa Turre de sa Televisione e su Reichstag, intre àteros.
Istòria
Su bighindau pretzedente de Mitte fiat costituidu in su 1920 cun Berlinu Manna e fiat cumpostu de sa parte manna de Alt-Berlin (Berlinu-Betza) e Cölln. Su Portale de Brandenburgu fiat s'essida otzidentale a sa frontera de tzitade de Berlinu fintzas a su 1861.
Intre su 1961 e 1990, su chirru de Berlinu-Est de s'àrea s'est agatadu inghiriadu dae su Muru de Berlinu in su norte, sud e s'ovest. S'agatiant puntos de controllu de frontera, su prus nodidu de is cales fiat Checkpoint Charlie intre Kreuzberg (parte de su setore americanu de Berlinu-Ovest) e Mitte, su cale fiat amministradu dae s'esèrtzitu de Istados Unidos e fiat abertu a istràngios e diplomàticos.
Guatemala
Sa Repùblica de Guatemala (in náuatl: Quauhtlemallan), ufitzialmente, Repúbbrica de Guatemala (in sa limba ispagnola: Republica de Guatemala), est una repùbbrica presidentzialista de s'Amèrica Tzentrale. Allàcanat in su norti e a s' uestu cun is Istados Unidos de Messicanus, a su sud cun s' otzèanu Patzìficu, a su sud-estu cun su Salvador, e a s'estu cun su Belize e su mare de is Caraibes. sa capitale est, sa tzitade de Guatemala, sa cale est de s' àrea metropolitana prus populada de s' America Tzentrale.
Ana e mele
Ana e mele, o janna 'e muru (jana 'e muru), o bucameli (Mustela nivalis). De sa Familia Mustelidae. Mamiferu pettalzu. Tenet unu corpu allongau, agile in sos movimentos. De colore iscuru. Mandigat puzones, sorighes, e si li resessit puddas. Si cuat intro sos muros a siccu e in mesu a sas roccas.
Francesco Cocco Ortu
Francesco Cocco Ortu est naschidu in Casteddu, dae sambenadu benetuttesu, su vintiduos de Sant'Andria de su 1842. Est istadu sindigu de Casteddu e prus vortas Ministru in sos gubernos de Starabba, Giolitti e Zanardelli. Liberale de manca (sa montovada "Manca Istorica") est istadu unu de sos pagos liberales chi si sunt distintos pro savios prinzipios antifassistas in sos primos annos mussolinianos.
Est mortu in Roma su battor de martu de su 1929.
1950
S'annu 1950 (MCML in nùmeros romanos) est un annu incomintzadu domìniga segundu su calendàriu gregorianu.
1914
S'annu 1914 (MCMXIV in nùmeros romanos) est un annu incomintzadu in gioia a segunda de su calendàriu gregorianu.
Paolo Diacono
Paolo Diacono, Paolo Varnefrido, nadu P.D. Originariu de Cividale del Friuli (720- 799 ca), de nobile familia longobarda e monacu benedettinu. Omine istruidu, connoschiada puru su gregu. Istoricu, Autore de sa Historia Longobardorum, obera importante po sa connoschentzia de sa zente sua. Restana puru poesias e litteras e ateros iscritos ecclesiasticos. Est mortu a Montecassino.
Linus Torvalds
Linus Torvalds est naschidu in Helsinki su 28 de nadale de su 1969 edd'est unu inzenieri infromaticu de s'Unibersidade de Helsinki, in Finlandia. Est famau meda pro aer criadu su sistema gratuitu Linux.
Limba papiamentu
Su papiamento o papiamentu est una limba crèola faeddada in sas ìsulas caraìbicas de Aruba, Curaçao e Bonaire. Su papiamentu est naschidu de unu pidgin portughesu faeddadu dae sos ebreos sefarditas e de sos iscraos issoro fuende·si·nche dae Brasile. Unu àteru pidgin portughesu at lòmpidu in sas gai naradas ìsulas ABC (Aruba, Bonaire e Curaçao), batidu de sos ebreos bènnidos de Cabu Birde: si trataiat de un'ammesturu de crèolu basadu subra su portughesu Mina (issu e totu ammesturu de crèolu de Cabu Birde e de twi) e de crèolu basadu subra su portughesu angolar (ispaniadu in Angola e Congo).
Cun sa dominatzione ispagnola, tale limba est istada ulteriormente arrichida cun influèntzias ispagnolas (de su restu, una forte imprenta ispagnola fiat giai presente in sa limba giudeu-ispagnola allegada dae sos ebreos sefarditas de su Brasile).
Cando a pusis sas ìsulas ABC sunt istadas atacadas a s'impèriu coloniale olandesu, numerosos imprèstidos sunt arribados dae sa limba olandesa. Est istadu gai chi at tentu orìgine s'idioma atualmente connotu cun su nùmene de papiamentu, in ue papia signìficat "faeddare"; tèrmine chi derivat de su portughesu papear. De su restu, unas àteras limbas crèolas basadas in su portughesu sunt naradas papia, pro esèmpru su Papia Kristang de sas ìsulas Cabu Birde (Sud).
Porru
Porru (Allium porrum) de sa Familia de sos Lizos. Su bulbu, no est tantu russu, allongadu, cun fozas birdes. Est una ortaliscia. S'assimizada a una chibudda, ma su sabore est divesciu e no pitigada. Impreadu in coghina: si mandigada buddidu o in roba frissa.
1956
S'annu 1956 (MCMLVI in nùmeros romanos) est un annu incomintzadu domìniga segundu su calendàriu gregorianu. 1956
Olìa
Olìa (Olea europaea) de sa Familia oliacee. Arvure 'e fruttu tipicu de sa zona mediterranea. Creschede affaca a mare ma puru lontanu, fintzas a 500-600 metros subra su mare. Arvure no tantu mannu, cun fozas birdes unu pagu coriattas. Sa linna est dura e bona po trabaglios. Po produere, s'arvure devede essere pudadu in beranu. Su fruttu est s'olia. Si nd'agatada de divescias variedades. S'olìa de s'ozu, no tantu manna, birde, chi diventada niedda e viola cando est madura. Unu pagu allongada, cun sa pulpa e unu semene. Po s'ozu si faghede sa molidura de sas olias in su molinu. Dae sa prima molidura si ada s'ozu extra vergine, su pius prejadu. Cun sa segunda molidura si ada un ozu de preju inferiore. B'at olìas de cufetare e si nde agatada in commerciu.
Lissèntzia GPL
Sa GPL est una lissentzia infromatiga criàda in su 1989 de s'Hacker Richard Stallman. Keret narrer "GNU General Public Licence" i sa tenta est cussa de ispainare software i progetus liberus, obertus, donende sa possibilidade de dus mudai ei amellorai.
Unu de is progetus prus connotus criau a pitzus 'e custa lissentzia est su sistema Linux.
Acàpios
Sa pazina de su progetu GNU
Sitzilianu-Arabu
Su sitziliànu-àrabu, o sìculo-àrabu, fit unu limbàzu de s'arabu chistionàu in Sitzilia e Malta tra s'accàbbu de su seculu de Nove e s'accàbbu de su seculu de Dòichi. Mèntras chi in Sitzìlia si nch'est mòrta, in Malta est crèschia fìntzas a bènner su maltesu de commo.
Jalisco
Su Jalisco est unu istadu de su Messicu otzidentale chi faghet parte de sos 32 istados federados de su Mèssicu. Tenet 7 844 830 bividores in 125 comunos, e su cabu de logu e sa tzidade prus manna est Guadalajara.
Pittosporo
Pittosporo de sa Familia Pittosporacee. Arbustu originariu de sa Cina, cun fozas sempre 'irdes, lughidas e unu pagu corriattas. Faghet fiores biancos a mattuleddos, unu pagu profumados. Pianta ornamentale po siepes; creschet puru comente arvure. Est meda resistente.
Cividale del Friuli
Cividale del Friuli (Cividât in friulanu) est unu comunu de 11.602 abitantis de sa Provìntzia de Udine.
Cividale del Friuli, sa Forum Julii romana fundada dae Cesare. Paret chi dae su nomene latinu est bennidu su nomene Friuli. Oe si podede ammirare in custa tzitade su Tempietto Longobardo chi presentada formas bizantinas; Su Duomo cun su campanile (XVI sec.); sa Domo mediovale (XIV sec.); Su Ponte de su Diaulu, subra su riu Natisone, cumpletadu in su 1498; su Museo Cristiano cun isculturas capolavoro de s'arte longobarda; s'Ara de Ratchis, re Longobardo; s'imponente creja de santu Frantziascu. Cividale est su logu de naschida de Paolo Diacono, istoricu longobardu.
Bougainville
Sa Bougainville est originaria de su sud America, de sa Familia Bougainvillea. Est una pianta rampicante, vigurosa, cun ramos longos chi ant ispinas; cun fozas de meda colores, rosa, ruju, viola. Est usada comente ornamentu, creschet appoggiada a muros e a ringhieras. Creschet bene in s'istiu.
Ghiru
Su ghiru o sòrighe dormidu/nuscu/mischinu o cane de serra o mailloni (Glis glis), de sa Familia de sos Gliridae est unu mamiferu, rotzigadore. Animale minore de 15-20 cm, de colore murru, vispu, cun sa coa longa. Vivet subra sas arvures in zonas de monte. Passat dae un'arvure a s'atera, dae unu rattu a s'ateru cun meda agilidade. Mandigat sèmenes, fruta, landes, osos de puzones. In s'ijerru andat in letargu. Chircat rifùgiu puru in domos disabitadas, intrendeche appena agatatat unu bucu o faghindelu.
Quintana Roo
Su Quintana Roo est unu de sos 32 istados de su Mèssicu. Tenet 1'325'578 bividores in 11 munitzipalidades, Chetumal est su cabu de logu e Cancún est sa tzidade prus manna.
Mela
Mela (Malus communis) de sa Familia Rosacee. Cultivada meda. S'arvure non si faghet creschere in altaria. Sos fiores, biancos e rosa. Su fruttu est tundarinu, unu pagu ischitzadu e est de diversas ispetzias, e de diversos colores e sabore.Su fruttu servit puru po marmellatas e druches.
Kulturapfel
Karol Józef Wojtyła
Papa Giuanni Paulu II, nasciu cun su nomini Karol Józef Wojtyła e nomenau a pustis Ioannes Paulus II, est nasciu a Wadowice su 18 de maju de su 1920 e est mortu in s'istadu de su Vaticanu su 2 de abrile de su 2005.
Est stetiu su 264° vescuvu de Roma e papa de sa Cresia catoliga e cabu de su Vaticanu.
Est stesti nomenau papa su 16 de santuaine de su 1978.
Ten paciencia
Ten paciencia (in sardu: "Porta pasiénsia") est su tìtulu de su primu singulu de Lunada, discu de Thalía. Sos autores suos sunt Descemer Bueno, Magilee Álvarez e Cynthia Salazar, su produtore est su mùsicu cubanu Emilio Estefan. Est una cantzione cumbia e cun una lìtera meda eròtica. Su videoclip suu est istadu filmadu in Miami Beach, Florida e contenit meda dantza.
Ossi
Ossi est una bidda de 5.735 abitantes in sa provincia de Tathari.
Ten paciencia
Branu de sa cantzione
(ascultare )
Epidèmia
Una maladia epidèmica, epidèmia est una maladia chi cumparet in casos noos in una populatzione in unu perìodu cun intzidèntzia chi propassat sustantzialmente su chi est "normale", basende·si in una esperièntzia reghente. Pro tantis, est una categoria unu pagu sugetiva e dependet de su chi ìstat "a in cue de s'isperu". Una epidèmia podet èssere allindada in unu logu o focus limitadu (una intzeurrada epidèmica), o prus generale (epidèmia) o fintzas a livellu globale (pandèmia). Comente chi siat si basat in "a in cue de s'isperu" o chi si pensat, unos cantos casos de una maladia meda rara comente s'arràbiu podet èssere classificadu che epidèmia, mentras chi unu nùmeru mannu de casos de una maladia comuna (comente su romadiu) no est normalmente tipificada comente tales. A maladias comunes chi sutzedent a livellu costante però relativamente artu in una determinada populatzione si ddi narat "endèmicas". Esempros famosos de epidèmia incluent sa pesta bubònica de s'Europa medievale, connota che "Pesta Niedda", s'epidèmia de influèntzia de su 1918 o s'epidèmia (pandèmia) atuale de AIDS/infetzione de HIV.
Fardeta
Sa fardeta est s’indumenta prus sintzilla chi bi podat esser pro cuguzare sa carena e pro custu est istada impreada, suta de formas bariadas, zai dae s’antigòriu. Tenet sa forma de unu tubu o de unu conu, prèndida a inghìriu de su chintu, e cuguzat sas ancas in manera totale o partiale. B’at paritzos modellos de fardetas, dae sos prus sintzillos, custituìdos dae una pannamenta ùniga aunida, dae unu drapu sintzillu, a sos prus particulares, cun formas orizinales logradas a mèdiu de cosiduras, ifertzas, pìnnigas, alamaramentos. Sa longària est un’elementu chi bàriat meda meda e nche podet sizire cale si siat livellu de s’anca: podet arribare petzi a sa cossa, a su ghenugru, a sos burtzeddos, presentende in custu casu abertas pro permiter una fazilidade de moimentu prus manna, o lingher foras male su solu, caraterizende-si pro sa presèntzia de unu trisinzu.
Sas castas de pannamenta impreadas sunt intre sas prus bariadas: biscosa, zersei, zins, eac. Pro s’istajone istiale, s’ant a isseberare fardetas de istofa lizera a beru, chi permitent de faghet respirare sas ancas e, in su matessi tempus, de las “cuguzare”. A su contràriu, pro s’ierru esistint fardetas in pannamenta de tertziupelu, meda caentes pro protegher sas ancas dae su fritu chi, cumbinadas cun botas, permitent de no tenner sos pantalones e sas ancas infustas.
Chiapas
Su Chiapas est unu de sos 32 istados federados de su Mèssicu. Tenet una populatzione totale de 4'796'580 bividores in 124 munitzipalidades. Tuxtla Gutiérrez est su cabu de logu e sa tzidade prus manna.
Su territòriu est parte de su suta-cuntinente de s' Amèrica Tzentrale.
Tenet una mannària de de 73.211 km².
Julia Gillard
. Est istada prima ministra d'Australia en 2010-2013
Grifone
Su grifone est unu dispositivu de reguladura de su frussu de matèrias lìchidas o aeriformes installadu in s’istremidade (duncas reguladura de sos frussos essende) o in sa mesania (duncas reguladura de su frussu colende) de una cunduta, de una tuberia o de unu reservadorzu. In su primu e in su de tres casos si faeddat prus propiamente de grifone, in su de duos de bàrvula.
Sligo
Sligo est una tzitadina de s'Irlanda de su Nord e ada una populatzione de 19.452 abitantes a su 2011.
Guerrero
Su Guerrero est unu de sos 31 istados federados de su Mèssicu, e tenet una populatzione totale de 3,533 000. bividores in 81 cumunos. Su cabu de logu est Chilpancingo de los Bravo e sa tzidade prus manna est Acapulco de Juárez, bagnada dae s´s'otzèanu Patzìficu.
Abbazia delle Tre Fontane
Abbazia delle Tre Fontane. A sa periferia de Roma sud (zona EUR) s'agatat s'abbatzia de sas Tres Funtanas. Dae s'antighidade (VII sec.) inoghe s'agataiada unu monasteru e una creja dedicada a santu Anastasiu, unu monacu basilianu martirizzadu in Persia. Su monasteru est passadu a sos benedettinos, e in su sec.XII a sos Cistercenses. Sa zona pro seculos est istada abbandonada pro sa malaria, fintzas a su 1800 cando Pio IX l' at dada a sos Trappistas chi  l'ant bonificada e fattu restauros. S' intrat in sa zona de su manasteru passende un  Arcu, nadu de Carlo Magno. Si arrivada a sa creja de santu Anastasiu e Pitzente, fraigada dae nou in su sec.XII e chi mentenet s'impronta medioevale. A s'ala e intro est a tres navadas, divisas dae pilastros. At tentu restauros in su sec. XIX. A manca de sa creja su monasteru e unu chiostro de su sec.XII, unu de sos pius antigos de Roma. A dresta sa Creja de santa Maria Scala Coeli. Fraigada dae Giacomo della Porta in su 1583, inue bi fut unu oratoriu pro ammentare su martiriu de santu Zenone e cumpagnos martires. Sa creja attuale pro ammentare una visione de santu Bernardu de Chiaravalle: un'iscala longa meda giughiada in chelu sas animas accumpagnadas dae anghelos. In punta de s'iscala  sa Madonna chi retziada sas animas de sos biados. Sa creja est a pianta ottagonale cun una cupula.Pius a denanti sa creja de Santu Paulu, inue segundu una traditzione est istadu martirizzadu. Sa creja attuale est obera de Giacomo della Porta, e cherfida dae su card. Pietro Aldobrandini (1600). Navada unica, de travessu pro chie intrat, cun duas cappellas e tres funtanas  a tres livellos...In su pavimentu unu mosaicu de su II sec. e chi fit  in Ostia Antica  e donadu a sa creja dae Pio IX..
GNU
GNU est unu progetu cumentzau in su 1983 de s'hacker Richard Stallman, a pustis de essi lassau su traballu sou in su Massachussetts Instutute of Tecnology.
Sa tenta de custu progetu est sa de criai una colletzioni de programas i librarias de programatzioni libera i oberta ai su pubricu, aici ki spertus de totu su mundu potzant ajudai pro dus amellorai.
GNU est fintzas su nomini de unu sistema operativu criau a pitzus scèti de software GNU. Su Kernel de su sistema GNU depiat essi HURD, ma no sendi ancora cumpletu medas distrubuiduras ant preferriu s'impleu de su Kernel Linux (sistemas GNU/Linux ke Debian) o de aterus sistemas comente su kernel OpenSolaris de Nexenta OS.
Oindie, medas programas de sa GNU sunt istados portados pro sistemas a pagamentu ke Microsoft Windows o Apple Mac OS X.
Acapios
Sa pazina ofitziali de su progetu GNU
S'Avana
S'Avana (in castillianu La Habana) est sa capitale de sa República de Cuba e de sas provintzias Ciudad de La Havana e Provintzia de La Havana.
Fit istada fundada su 16 de santandria de su 1519 dae su conquistadore ispagnolu Diego Velázquez de Cuéllar. Su centru storico (La Habana Vieja) est istadu declaradu Patrimoniu de s'Umanidade dae s'UNESCO.
(Sittin' on) The Dock of the Bay
(Sittin' On) The Dock of the Bay est una cantone de mùsica soul iscritta e interpretada dae Otis Redding, incisa in su 1968 tres dies prima de sa morte de s'autore.
Otis Redding
Otis Ray Redding Jr. (Dawson, 9 de capidanni 1941 – Madison, 10 de Nadale 1967) est istadu unu zelebre cantante americanu de Gospel, mùsica soul e de Rhythm and blues. Sas cantones pius notas sunu I've Been Loving You Too Long de su 1965 e (Sittin' on) the Dock of the Bay bessida poi chi issu fit mortu.
[[Categoria:Artistas de sa Atlantic Records
Palmanova
Palmanova (Palme in friulanu) est unu comunu de 5.396 abitantis de sa Provìntzia de Udine.
Palmanova (Udine), tzentru fortificadu, fraigadu dae sos Venetzianos in su 1600, po difesa de su territoriu. A forma de poligonu, una fortetza a noe puntas, cun bastiones, fossos e tres portas: Aquileia, Cividale e Udine. Conchistada dae sos Austriacos solu in su 1797, e a poi dae Napoleone chi ada aggiuntu un'ateru giru de fortificatziones, sa e tres. Su 1866 Palmanova est passada a su Regnu de Italia e est istadu un tzentru de smistamentu in sa Prima Gherra Mondiale. In su tzentru de sa tzitade una piatta manna cun edificios importantes: Su Duomo de sos primos de su '600 e i su palattu de su Provvedidore. In tzitade divescias casermas e calicuna como est in ruina.
1054
S'annu 1054 (in numeros romanos:MLIV) est comintzadu in sàpadu secundu su Calendariu Giulianu.
Formiga
Formiga o frommiga est unu insettu de sa Familia Formicidae. Conca triangulare, mandibulas robustas. Vivet in sotziedade. Bi sunt sas formigas oberajas, sos mascios, sa regina. Sos mascios sunu po sa fecundatzione, sas feminas po continuare s'ispetzia, sas oberajas, chi sunu neutras e chi devent solu trabagliare a servitziu de sas ateras. Sas formigas pitigana e dana malighinzu.
Fraigant formigalzos suta terra, inue ammuntonant sas provvistas e inue vivet sa regina e-ì sas larvas. Sas formigas regoglint semenes, fozigheddas, e bicculos de fozas, chi carrant a su nidu in longas camineras e cun meda trabagliu. Sunu fortes e carrana pesos chi sunu superiores a s'insettu matessi. Meda diffusa sa frommiga conca ruja, chi vivet in sos buscos, ed'est utile ca distruet insettos nocivos. Est connottu su contu de La Fontaine, sa chigula e sa frommiga, inue si narat de sa frommiga trabagliadora in s'istiu, po sas provvistas de s'ijerru.
Limba lionesa
Sa limba lionesa (Llionés) est una de sas limbas romanzas otzidentales. Est faeddada dae unas 25 mìgia personas.
Brandon Hardesty
Brandon Allan Hardesty (Baltimore, Maryland, 13 de abrile, 1987), fit unu còmicu e attore americanu.
UNIX
UNIX est unu sistema operativu criau in su 1969 de unas cantu de programmadoris de sa Bell Laboratories in su New Jersey. Su sistema UNIX est famau meda pro essi impreau cumente server, fintzas ki, prus etotu in tempus modernus, s'est ispainadu meda in is sistemas workstation.
Oindie, su nomini UNIX est oberau pro inditare una familla de sistemas operativus prus manna, in sa cali s'agatant Linux, Solaris, BSD, Mac OS X, HURD et medas ateros.
Su nomini UNIX est unu marku arregistrau de sa Open Group, sotziedade ki traballat pro criai standard comunus.
Acapius de foras
Sa pagina Unix in su jassu Open Group
Yucatán
Su Yucatán est unu de sos 31 istados de su Mèssicu, a làcana cun su Golfu de su Mèssicu.
Tenet una populatzione totale de 2'097'000. bividores in 106 munitzipalidades, e su cabu de logu e sa tzidade prus manna est sa tzidade de Mérida.
Tzipru
S'ìsula de Tzipru (in gregu Κύπρος, Kypros o Kıbrıs in turcu) est posta in su Mari Mediterràneu Orientali i est sa tertza isola de custu mari pro estensioni, pùstis de sa Sitzìlia e de sa Sardigna.
S'ìsula tenet istèrrida de 9,251 km2 e populatzioni de unus 1.141.000 bividores. Est situada a meridioni de sa Turchia e a otzidenti de sa Siria e de su Lìbanu. Sa capitali sua est Nicosia (in gregu Λευκωσία, Lefkosia e in turcu Lefkoşa), chi est posta in su tzentru de s'ìsula etotu. S'ìsula est occupada pro dus de tres partis dae sa Repùbrica de Tzipru, chi fait parti de s'Unioni Europea; pro s'arrestu est occuppada dae sa Repùbbrica Turca de Tzipru Nord dae su 1974 e chi est un'istadu arreconnotu dae sa Repùbrica de Turchia sceti.
Sa collocatzioni sua fait allegare is studiosus: si geograficamenti podit essi considerara Àsia, politicamenti e culturalmenti est considerada Europa (Tzipru est difati in sa UEFA, in s'Eurovisioni e in mèdas organizaduras europeas).
Tabasco
Su Tabasco est unu de sos 31 istados federados de su Mèssicu. Tenet una populatzione totale de 2'395'272 abitantes in 17 munitzipalidades, e su cabu de logu e tzitade prus manna est Villahermosa.
Est a làcana cun su Golfu de su Mèssicu.
1969
S'annu 1969 (MCMLXIX in nùmeros romanos) est un annu incomintzadu in mercurìs segundu su calendàriu gregorianu.
Oaxaca
S'Oaxaca est unu de sos 31 istados federados de su Mèssicu. Tenet una populatzione totale de 3'801'962 abitantes in 570 munitzipalidades, su cabu de logu est Oaxaca de Juárez. Est a làcana cun su Golfu de su Mèssicu.
Columbus
Columbus est una tzitade de unos 822.500 bividores de sos Istados Unidos de Amèrica, capitale de s'istadu de Ohio, e bidda de 15 prus manna de sos USA. S'istèrret in sos territòrios de sas conteas de Delaware, Fairfield e Franklin.
1965
S'annu 1965 (MCMXLXV in nùmeros romanos) est un annu incomintzadu in chenàbura segundu su calendàriu gregorianu.
Columbus
S'àrea metropolitana contat 2 milliones de residentes, chi in s'Ohio est segunda isceti a sa de Cleveland e pro sa natzione est sa prus manna de 28.
El Salvadòr
El Salvadòr, ufitzialmente Repùblica de El Salvadòr (in ispagnolu República de El Salvadòr), est un'Istadu de Amèrica tzentrale. Sa capitale est San Salvador, sa limba ufitziale s'ispagnolu.
Dae su 1980 a su 1992 est istadu teatru de una gherra tzivile intre is fortzas armadas guvernativas e is fortzas insurretzionales de su Fronte Farabundo Martí pro sa Liberatzione Natzionale (FMLN), a pustis de sa cale est incumentzadu su protzessu de apaghiamentu e democratizatzione de su Paisu.
S'istrutura econòmica est istada pro tempus longu basada in manna parte subra una agricultura forte de prantedos (cafè, cotone, canna de tzùcaru), cun sa majoria de is terras cuntzentrada in is manos de pagos latifondistas. In tempos prus reghentes at aviadu unu protzessu de industrializatzione e de diversificatzione de s'economia.
Deià
Deià est unu comunu de 718 abitantes de Majorca.
Francesca Schiavone
Occupat sa de ses positzione in sa classifica mundiale.
Mortorzu de Marta Russo
Marta Russo, istudanta de matèrias zurìdigas in s'Universidade La Sapienza de Roma, est sa bìtima de unu mortorzu realizadu in intro de sa Bidda Universidària su 9 de maju de 1997, addaghi sa bintiduarza fiat istada còrfida dae unu tiru de pistola. Su mortorzu nch'aiat zutu in fatu unu casu zudissiàriu cumprigadu, ozetu de grandu atentu dae bandas de sos mèdios massivos, siat pro su logu in ue l'aiant perpetradu, siat pro sas dificurtades chi aiant atopados sas imbestigaduras a su cumintzu, addaghi non si resessiat a identifigare unu motivu iscadenadore prausìbile.
Fatos
Su manzanu de su 9 de maju de 1997, a sas oras 11:35, s'istudanta fiat istada atìnghida dae una balla in s'ìnteri chi cursaiat un'oturinu in intro de sa Bidda Universidària paris cun un'amiga sua, intre sas facurtades de sièntzias istadìstigas, matèrias zurìdigas e sièntzias polìtigas. Sa pisedda fiat istada trasportada a sa Murticrìniga Umbertu I situada a curtzu, in ue fiat morta su 14 de maju. Sos babos e sa sorre aiant detzìdidu de donare sos òrganos de sa zòvana.
Atzara
Atzara est una bidda de sa Provìntzia de Nùgoro in su Mandrolisai, s'agatat a 540 metros subra su mare e tenet 1.310 bividores.
Su sartu
Atzara est inghiriada dae padentes, montes e pranos. De custos, modas sunt a bìngia.
Sa bidda est a un'artària de 593 metros a otzidente de su Gennargentu, dominada dae su monte Sa Costa, artu 800 metros e prus. B’at 1300 ànimas. Is pegos chi s'agatant de prus sunt mugrones, sirbones, margianes, ghennas de muru, cunillos, lèperes e irghissones; non mancant àbbilas e astores.
Sa bidda est a làcana cun Sòrgono, Samugheo. Ortueri, Meana e Brebì. Pro nche arribare dae Casteddu, si pigat sa 131 fintzas a su rugradòrgiu de Seddori, si sighit pro sa SS 128 cara a Làconi, e si sighit cara a Atzara. Dae Tàtari, si pigat sa 131 cara a Abbasanta, si rugrat sa SP 388 fintzas a Atzara. Dae Aristanis si pigat sa SP 388 colende dae Simaghis e Fordongianus, sighende cara a Samugheo fintzas a Atzara. Dae Nùgoro, si pigat sa SS 389 cara a Mamujada, si rugrat in sa SS 128, cara a Lodine, si bortat cara a Ovodda, si sighit a Sòrgono e s’arribat a Atzara.
S'istòria
Est una bidda pesada pagu prus o mancu in s’annu 1000, dae unu cuncordu intre is ànimas de tres bidditzolos: Leonissa. Baddareddu e Pauli Cungiau. Segundu sa traditzione órale sa madrighe de sa bidda est sa localidade Bìngia de Josso a canta a una fontana.
Atzara fiat parte de sa Curadoria de su Mandrolisai, in su regnu giuigale de Arborea. In su 1420, devennet una bidda de su Regnu Catalanu-aragonesu de Sardigna e benit donadu in fèudu a Giovanni Dena. A sa disparida de s’erèntzia Dena, sa bidda tocat Leonardo Cubello e intrat a fàghere parte de su marchesadu de Aristanis.
In su 1470 colat a Lenardu de Alagon a su cale benit cunfiscadu in su 1477. In su 1480 Atzara intrat in su Patrimòniu Règiu; in su 1716 est cuntzèdida a s’artziduca Giovanni Valentino, conte de San Martino. A is primos de s'Otighentos est comporada dae Giuseppa Valentino e Antonio Spano, fintzas a su riscatu suo in su 1839.
Oe faghet parte de sa Provìntzia de Nùgoro e de sa Comunidade Montana Gennargentu-Mandrolisai. Is bighinados prus antigos sunt: Su Frusci, Sa Cora Manna, Su Cùcuru de Santu Giorgi, Montiga de susu, Lodine, Zuri e Montiga de giosso.
Sa cultura
Bona e fine est sa traditzione tèssile in Atzara, tantu chi is tapetes e is aratzos de sa bidda sunt intre is prus famados de Sardigna, gasi che a sa bestimenta traditzionale. S'atividade culturale de Atzara est manna meda ca si traballat dae semper, no a livellu de sòtzios ebbia ma peri a livellu istitutzionale. S'amministratzione, is iscolas e sa biblioteca, paris cun su museu faghent a manera de dare sa balia culturale sua a sa bidda.
Atzara est famada puru pro is lughes e is colores suos: de importu mannu sa tiagiola de sa bestimenta traditzionale, pintada dae pintores mannos in su Noighentos: is "costumbristas" ispagnolos Eduard Chicharro e Antonio Ortiz Echagüe, is sardos Antoni Ballero, Filippo Figari, Giuseppe Biasi, Mario Delitala, Carmelo Floris e Stanis Dessy. Is òperas de custos artistas s'agatant oe in su Museu de Arte Moderna e Contemporanea "Antonio Ortiz Echagüe", in intro de sa bidda.
S'economia
S'economia locale est caraterizada dae una cultura manna de ortalìtzia e dae pastoriu de berbeghes e cabras. Manna meda est s'atividade de bogare ortigru. De importu mannu est sa produtzione de is maistros, mesches de is maistros de linna. Galanas sunt sas mantas a pibiones. De importu mannu est su laboratòriu de artesania de unu giòvanu chi tinghet costùmenes e àteros pìngios a s'antiga, cun colores naturales, bendende àteras cosas fatas de lana sarda.
Atzara est nòdida pro sa produtzione de binu, atividade chi is atzaresos contivigiant dae sèculos. In sa bidda si produit prus de su mesu de su binu destinadu a sa Cantina Sotziale de Sòrgono. Fintzas a sa metade de su Noighentos, Atzara at rapresentadu, paris cun is àteras biddas de su Mandrolisai, unu de is tzentros enòlogicos prus de importu de totu sa Sardigna, dende balia a s'istòria de is carradores, chi dae Atzara, Sòrgono, Ortueri e Meana moiant cara a Nùgoro, Ilartzi, Macumere e Casteddu a bèndere is binos de is bingiateris. Est manna meda difatis, sa presèntzia de binos de calidade, cun produtziones DOC.
Acacia
Acacia (Rubinia pseudoacacia) de sa Familia Mimosacee.
Arbustu e arvure chi creschede puru altu. Su truncu est ruvidu, grigiu. Sos ramos cun ispinas. Fiores a matuleddos, biancos; fozas minores, tentas umpare dae unu tenaju unu pagu longu. Su fiore est visitadu dae sas abes. In commerciu est appretziadu su mele de acacia.
S'acacia creschet meda in tremas in s'oru de sa ferrovia e de sas istradas.
Apple Inc.
Sa Apple Inc. est una sotziedade americana de eletròniga fundàda in su 1976 dae Steve Jobs. Famada meda pro produtos comente sas computeras Macintosh i su ligidori de musica iPod.
Acapius de foras
su jassu ofitziali de sa Apple Inc.
Pàdria
Pàdria (Padria in italianu) est una bidda de 836 abitantes in sa provincia de Tathari.
S'antiga tzitade de Gurulis Vetus
Sa bidda 'e oe istat subra unu situ chi accasazzat sèmidas 'e insediamentos umànos de s'època punica e fit identificadu cun Gurulis Vetus, chi currispondet a sa Gourulis Palaia zitada dae su geografu grecu Tolomeu. In su territoriu 'e Padria b'istan sos restos de tres pontes romanos, giamados Ponte Ettòri, Ponte Ulumu e Ponte Enas e non lontanu dae custu ponte s'incontrat un'antiga miniera 'e argentu ghiamada Salghertalzu. In s'antichidade sos abitantes han lassadu custu situ pro fondare Gurulis Nova, sa Cullieri 'e oe, in sa rezone 'e su Montiferru.
Sa tzitade in s'Etade de Mesu
Sa bidda 'e Padrìa este documentada in s'època giudicale e faghia parte 'e sa curatorìa 'e Cabudabbas.
Raimondo de Pegnafort
Raimondo de Pegnafort (Barcellona 1185 – Santa Margarida i els Monjos 1275). Santu. De familia nobile. Ada istudiadu Dirittu a Barcellona e a Bologna. S'est fattu Dominicanu. Diventadu Superiore Generale de s'Ordine, ada ispintu Tommasu d'Aquino a iscriere su liberu: Summa contra Gentiles. Ada favoridu sas missiones in s'Africa de su Nord, e-i sas iscolas de limbas orientales po su dialogu cun ebreos e arabos.
Cabu Birde
Cabu Birde, ufitzialmente Repùblica de Cabu Birde (in portughesu: República de Cabo Verde), es un'istadu soberanu insulare de Àfrica cun capitale in Praia. Sa limba ufitziale est su portughesu.
S'istadu est situadu in s'otzèanu Atlànticu, prus concretamente in s'artzipèlagu vulcànicu macaronèsicu de Cabu Birde, in fache a is costas senegalesas. Tenet istèrrida de 4.033​ km² pro unos 556.857 bividores. Sa forma de governu est sa repùblica semipresidentzialista e su territòriu s'agatat organizadu in 22 concelhos o munitzìpios.
Su nùmene de s'artzipèlagu benit dae sa penìsula de Cabu Birde, s'estremu prus otzidentale de su continente africanu, acanta de chi istat sa tzitade de Daka r (Senegàl). Is ìsulas fiant abarradas disabitadas fintzas a s'iscoberta in su de 15 sèculos a banda de is portughesos, chi ddas aiat colonizadas pro ddas cunvèrtere in unu tzentru de trata de iscraos.Sa majoria de isbividores atuales de Cabu Birde est de iscratza de ambaduos is gruposː colonizadores e iscraos.
Is gherras pro s'otenimentu de s'indipèndentzias andant torra a sa metadi de su de 20 sèculos. In su 1974, a pustis de sa ruta de su regìmene ditatoriale in Portugallu cun sa Rivolutzione de is Gravellos, fiat formadu unu guvernu de trasida e afines fiat proclamada s'indipendèntzia in su 1975.
Luigi Einaudi
Est istadu su segundu Presidente de sa Repubblica Italiana edd'est istadu unu de sos fundadores de sa Repubblica.
BSD
BSD est unu sistema obrativu de sa familla UNIX criau in su 1977 in s'unibersidade de Berkeley, in California. A cumentzu fiat unu sistema serrau a pagamentu, ma, in su 1994, benniat ispainàda sa bersioni 4.4BSD-Lite, oberta a sa programadura.
Dae 4.4BSD-Lite funti naskidas medas distribuiduras, comente FreeBSD, NetBSD, OpenBSD i Darwin (su sistema basicu de Mac OS X).
BSD est sempiri istau unu sistema meda innantis: est istau su primu a tenni su suportu po su Internet Protocol, tennit unu codighe de programadura limpiu i craru, ei, gratzias a su layer de compatibilidade, podet impleare programas criaus pro aterus sistemas ke Linux, a prena lestresa. Pro custas arrexones s'agatant portaduras de BSD po donnia arkitetura.
BSD impleat la Lissentzia BSD.
HURD
Hurd est un'impari de programas po elaboradori chi in su sistema GNU fait su traballu de su nùcleu (kernel). Est progetau comenti grupu de serbidoris chi funtzionant asuba de unu micro-nùcleu.
Pèifugas
Pèifugas (in galluresu Pelfica, in tataresu Pèifigga, Perfugas in italianu) est unu comune de 2.488 abitantes de sa Meria o provincia de Tathari in s'Anglona.
HURD
Sa punna de Hurd est de essi cumpatìbili cun UNIX ma fintzas de ddu sorigai e bessiri mellus in fatu de progetu, seguresa, stabilidadi e lestresa.
Sendi chi no est mai istadu acabau, is distribuiduras de su sistema operativu GNU ant preferriu a oberai àterus nùcleus, comenti a Linux.
Stòria
Su svilupu de Hurd est incumentzau in su 1990, candu su micro-nùcleu Mach est bessiu lìberu de impreai comenti basi de su traballu.
S'annùntziu de su progetu est arribau in su 1991 in su newsgroup de GNU, cun is tres punnas de su progetu:
Una versioni de proa, sa 0.0, est stètia publicada in s'austu de su 1996 e cumprendiat su còdixi de unus cantu serbidoris, librerias e programas de utilidadi. Unu mesi apustis ant publicau sa versioni 0.1 e in su 1997 sa versioni 0.2.
Mancai su disènniu a micro-kernel de custu progetu siat prus modernu e cun bantaxus medas, est prus cumplicau chi no unu nùcleu monoliticu. Difatis, is programadoris ant stentau a lompi a una versioni stàbili de Hurd e in s'interis chini fiat circhendi de otenni unu sistema operativu lìberu cumpriu at impreau su nùcleu Linux impari cun is programas de GNU. Su traballu, comenti e chi siat, est sighiu e in s'interis funt nàscias unas cantu distribuiduras de su sistema GNU/Hurd.
Mac OS
Mac OS est unu marcu cummertziali impreau de sa Apple Inc. po inditai su software de sistema pro is computeras Macintosh. Su Mac OS fiat naskidu in su 1984 i fiat unu de is primus a impleai una cara grafica et su mouse. Is primus bersionis de custu sistema andaiant scèti cun carculadoris Motorola 68000, fintzas a candu sa Apple aiat detzidiu de impleare s'arkitetura PowerPC. Fintzas a su 1997, s'annu de sa torràda de Steve Jobs a sa Apple, fiat possibili comporai su Mac OS pro ateras computeras cun carculadori PowerPC.
Mac OS est acabau cun s'Arribu de Mac OS X, ki est unu sistema UNIX (BSD) cun tecnologia NeXT e una cara grafiga prus moderna.
In Mac OS X pro PowerPC s'agatat una utilidade ki permitit de impleare MacOS betzu, cun su nomini de "MacOS Classic".
Piaghe
Piaghe est una bidda de 4.816 abitantes in sa provincia de Tathari.
Ohio
S'Ohio (/oʊˈhaɪ.oʊ/) est unu istadu de sos Istados Unidos de Amèrica chi s'agatat in sa regione otzidentale mèdia. sa capitale est Columbus, s'àrea metropolitana prus de importu est sa de Cleveland.
Allàcanat in s'Est cun sa Pennsylvania, in su Sud-Est cun sa Virgìnia Otzidentale, in su Sud cun su Kentucky, in s'Ovest cun s'Indiana, in su Nord-Ovest cun su Michigan e in su Nord-Est cun sa provìntzia canadesa de Ontàrio.
Est su de 34 istados prus istèrridos, su de 7 prus populados e su de 10 cun prus arta densidade de bividores de sos 50 chi cumponent sa federatzione.
Sa regione in ue s'agatat s'istadu fiat pro meda tempus perricada de frantzesos e inglesos. In su 1763 fiant sos segundos a ddu balangiare. In su 1774 fadiat parte de su Canada e a coa, de su 1787 de su Territòriu de Nord-Ovest, ammìtidu pois in s'Unione comente istadu de 17 su 1 de martzu 1803.
S'Ohio est istadu produidore de richesa de 7 in sa natzione.
Limba còssa
Sa limba corsicana, cossa o corsa est una de sas Limbas Romanzas.
Su logu printzipale de manigiu de su corsu est sa Còssiga e a sighire su nord de sa Sardigna. Custu limbazu appartenet a su gruppu italo-romanzu, e si assimizat tantu a su toscanu chi sos limbistas cussiderant a bortas su cossu comente unu dialetu italianu, mancari s'evitet de lu narrer gai pro chistiones de tipu politicu. Custu est su chi naraiat in subra a su corsicanu Niccolò Tommaseo: "Lingua possente, e de' più italiani dialetti d'Italia"
S'istadu frantzesu reconnoschet su corsicanu comente una limba rezonale propia. Sigundu a cantu narat una cherta sientifica, oe in die sos corsicanos allegant in sa limba de su logu semper prus pagu, difatis est in perigulu de estintzione.
Variantes
Sa limba cossa tenet ses o noe variantes ma, comente accadit puru in sa sarda, bi nde at duas chi diant a partzire s'isula in duos: sa de su cabu de susu, o comente narant sos cossos etotu de sa "Corsica suprana", chi si narat corsu supranacciu, e sa de su cabu de jossu chi si narat corsu suttanacciu e tenet meda ite bider cun su galluresu (antzis, a parrer de limbistas medas su limbazu faeddadu in sa Sardigna setentrionale est una variante de cossu).
Limba prekmura
Su prekmuru (sa denominatzione autótona sua est prekmürščina o prekmürski jezik; in islovenu: prekmurščina; in ungheresu: vend nyelv) est una bariedade linguística islava sud-otzidentale, cun unos 80 mile faeddadores, printzipalmente in sa parte otzidentale d'Unghería e in sa regione islovena de Prekmurje. Est considerada unu dialetu arcaicu de sa limba islovena, cun notabiles diferentzias in su bocabulariu e sa flezione cun s'islovenu standard. Sas caraterìsticas suas prus importantes sunt sa presentzia de sas bocales ö e ü, comunes cun s'ungheresu, e tenit medas peraulas de origine ungheresu e tedescu.
S'alfabetu
S'alfabetu prekmuru tenit 32 literas:
Pudda
Su puddu comunu (Gallus gallus domesticus o Gallus sinae, Linnaeus 1758) tenet sa cogorosta ruja bastante manna, isprones, alas unu pagu longas, cun pinnas subra sa coa longas e falcadas. Raspada chilchende ite mandigare;mandigada semenes, insetos, e irdura. Carateristicu su chichirichì de su puddu.
Sa pudda est sa fèmina de su puddu. Est pius minore de su puddu; podet mancare de sa cogorosta o la tenede minore; mancat de isprones. Est allevada po sos osos e po sa petta. Sa pudda ciocchidi sos osos po 21 dies, e cando naschent sos puddighinos sa pudda si leada cura de issos. Sa pudda mandigada semenes, insetos, irdura e erva. Sa petta de pudda est connota comente “petta bianca”.
Camerùn
Camerùn est una natzione in s'Àfrica, sa capitale sua Yaoundé est. Isterrit 475.442 km cuadrados, e unos 24.000.000 de abitantes. Est una repubblica e si allegat su frantzesu, s'ingresu e su bantu. Religione animista, cristiana e musulmana. Clima ecuatoriale. Riccu de forestas a sud e de territoriu de savanas e istepas. A sud unu vulcanu, su Camerùn de 4070 m. In s'istadu si faeddant prus de 250 limbas.
Pigat làcana cun sa Nigèria in s'ovest e su nord, su Ciàd in su nord-est, sa Repùblica Tzentrafricana in s'est e Guinea Ecuatoriale, su Gabòn e sa Repùblica de su Congo in su sud. In sa costera s'agatat a sa baja de Biafra, chi faghet parte de su golfu de Guinea e s'otzèanu Atlànticu. Sa prus parte de su paisu est montosu. S'artària màssima est su monte Camerùn (4.070 m), vulcanu ativu situadu a curtzu de su golfu de Guinea. In su nord s'agatant sos rios Benoué e Logone, e su Sanaga e su Nyong in sa regione meridionale. In s'estremu nord b'at s'oru meridionale de su lagu Ciàd. Si li narat «Àfrica in miniadura» pro s'enorme diversidade paesagìstica sua.
Mancari no siat un'istadu membru de s'ECOWAS, pro geografia e istòria partenet in s'Àfrica Otzidentale. Su Camerùn de su Sud, chi in die de oe s'iscerat in sas regiones de su Nord-ovest e Sud-ovest, at tentu unu rolu importante in s'istòria de s'Àfrica Otzidentale. In su 2017, partes de custas regiones si fiant decraradas un'istadu indipendente (sena reconnoschimentu internatzionale) cun su nùmene de Ambazònia.
Intre sos primos bividores de su territòriu b'aiat sa tziviltade Sao, chi biviat in s'oru su lagu Ciàd, e sos baka, cassadores-regollidores de padente de su sud-est. Sos esploradores portughesos fiant arribados in sa costera sua in su sèculu XV e l'aiant dadu su nùmene Rio dos Camarões ('Riu de sos Gàmbaros'), chi cun su colare de su tempus diat mudare in «Camerùn». In su sèculu XIX, soldados fulbe aiant fundadu s'Emiradu de Adamaua in su nord de su paisu, mentras chi diversos grupos ètnicos de s'ovest e su nord-ovest aiant formadu tribùs poderosos. In su 1884, su Camerùn fiat fatu in colònia tedesca cun nùmene de Kamerun.
A pustis de sa Prima Gherra Mundiale, su territòriu fiat istadu divididu in duos mandados de sa Sotziedade de sas Natziones, una guvernada dae sa Frantza e s'àteru dae su Regnu Unidu. Su Camerùn frantzesu e una parte de su Camerùn britànnicu ant formadu, in s'annu 1961, sa Repùblica Federale de su Camerùn, chi in su 1972 fiat divènnida Repùblica Unida dae su Camerùn. Su Camerùn in generale at gosadu dae istabilidade, cosa chi at permìtidu s'isvilupu de sa massaria, de sas ferrovias, gasi comente de s'indùstria petrolìfera. Si bi agatant de reghente movimentos conca a una riforma democràtica, su podere polìticu però abbarrat firmu in sas manos de un'oligarchia de base ètnica.
Antianti
"Su bisonzu de cantare chin àtera zente est venniu dae solu, jeo ischia de non cherrere cantare"
- Dade allegande a Mtv
Antianti est su progeto solista de Dade, su toccadore de bassu de sos Linea 77. Su 15 de cabudanni 2006 pùblicada s'ùnicu album suo Il tappeto dava un tono all'ambiente.
NHK ni Yōkoso!
Benebènnios a sa NHK (NHKにようこそ! En Eichi Kei ni yōkoso!) est unu contu nàschiu a su comintzu comente romanzu chi aiat iscrittu Tatsuhiko Takimoto e battìu a pustis, abberguau su sutzessu, in manga e anime. S'istoria contat sa pelea psicologica de unu zovanu hikikomori e NEET (Not in Education, Employment or Training ovverosiat "pessone chi non tenet traballu e nemmancu nde chircat, in prus a non istudiare") e su rapportu difficurtosu chi tenet chin atteros de connoschentzia sua; est unu pacu autobiografica, ca s'autore etottu at viviu unu periodu de hikikomori. Mancari chi trattet mascamente de su fenomenu hikikomori e de cussu NEET, si colat fintzas pro atteras subcurturas de su Giappone, comente a s' hotaku, lolicon, s' Offline meeting (vortada a sa littera "adobiu offline", jocu de paragulas pro inditare sa pessona che unu computer e sa morte pro manu sua comente s'"istudada" de sa vida sua), e goi sichinde.
Trama
Tatsuhiro Satō est unu zovanu de bintiduos annos, sotziofobicu e paranoide, chi dae battor oramai vivet serrau in sa domo sua de Tokyo chi aiat picau in affittu; issu est s'istereotipu de s'hikikomori fattu pessone: abbarrandesiche semper in domo, est arribau a su puntu de non tenner prus ligamine perunu chin su mundu esternu e si mantenet petzi chin sa paca chi babbu e mama sua li mandan (pro custu est fintzas unu NEET).
Una die chi pariat colande a sa solita manera, accumpanzada petzi dae tristura e apatia, a sa janna sonat e si presentat una femina betza chind una zovanedda a costazu pro facher propaganda religiosa; sa pitzocca, chi si narat Misaki Nakahara de lumen, a pustis atzapat una manera pro cuntattare Sato, nandeli chi connoschiat sa manera pro che lu sanare dae sa cundissione sua de hikikomori, a pattu de firmare unu cuntrattu e de sichire carchi lessione privada chi a posta pro issu diat tenner a sero, in su parcu. Mancari chi Satō a su cumintzu non si fidet meda tentande de che bocare s'offerta dae conca sua, a sa fine ja atzetat fachende su chi Misaki li pediat. Issa paret timida a su nessi cantu Satō, ma non cheret narrer nudda de pessonale chi la riguardet, goi puru proitte li ponzat semper in fattu. Colan dies e dies e su zovanu paret mezorande, finas a cando connoschentzias suas de su passau non che torran a essire a campu e li prenan sa conca de tottus sos problemas issoro.
NHK
"Sos cumplotos esistin in custu mundu. Intames, fintzas si contaos a manera puru credibile, in prus de su 99% de sos casos sun pantasìas craras e limpias, oppuru deliberadas fabulas. Picamus tzertos libros chi si atzapan in libreria, pro esempiu Sa manna tramperia ebraica chi at derruttu s'economia giapponesa! O Sa trama de sa CIA pro cubare sos acordos secretos chin sos alienos!... Nudd'ateru chi infadosos imbentos. Peroe... Bell'e gai... Fintzas si est unu casu estremamente raru, b'at un'omine chi sich'est abizzau de unu "cumplotu" berdaderu. Unu testimonzu de su chi sun subdolamente trassande in custu pretzisu mamentu. E cust'omine, chie est? So deo."
- Dae su romanzu
Solaris
Solaris est unu sistema operativu UNIX criau in su 1992 de sa Sun Microsystems, a su postu de SunOS. Dae cumentzu, Solaris est andau cun is arkiteturas SPARC i x86, fintzas ki posca sunt bessidas versionis a posta pro PowerPC.